Драге колегинице и колеге,

Са великим задовољством обавештавамо вас да је наш новопокренути конкурс намењен школским библиотекама успешно приведен крају. Захваљујемо свим школама које су учествовале на конкурсу и желимо им да и даље имају много успеха у раду.

Наша жеља да подржимо рад школских библиотека – да усмеримо пажњу на драгоцену улогу библиотека у духовном и професионалном развоју ученика и наставника – уродила је плодом. Конкурс је показао како школске библиотеке у Србији, и упркос многим објективним тешкоћама, остварују своју улогу посвећено и успешно. Већа видљивост њиховог знатног учешћа у образовном процесу, надамо се, може утицати и на побољшања њиховог сопственог статуса и на квалитетнију сарадњу у оквиру школског система у нашој земљи.

У Београду,

Срдачно и с поштовањем,

Уреднички тим Едуке
12. октобра 2018.

**РЕЗУЛТАТИ КОНКУРСА**

**НАГРАЂЕНИ**

ПРВА награда: Библиотека Ваљевске гимназије
библиотекарка Слађана Маријанац

ДРУГА награда: Библиотека ОШ Бранко Радичевић, Крушевац
библиотекарка Тамара Милутиновић

ТРЕЋА награда: Библиотека ОШ Јован Микић, Суботица

библиотекарка Весна Колар Перић